ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΕΠΙΣΤΗΜΙΟ ΙΩΑΝΝΙΝΩΝ
Αριθμ. 6825
Προκήρυξη για την πλήρωση μίας (1) θέσης μέλους Εργαστηριακού Διδακτικού Προσωπικού
(Ε.ΔΙ.Π.) Κατηγορίας ΠΕ, εισαγωγικής βαθμίδας
Δ΄ με θητεία και γνωστικό αντικείμενο «Μοριακή Βιολογία – Εφαρμογές της στη Γεωπονική Επι-
στήμη» στο Τμήμα Γεωπονίας της Σχολής Γεωπονίας του Πανεπιστημίου Ιωαννίνων.
O ΠΡΥΤΑΝΗΣ
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Έχοντας υπόψη:
1. Το π.δ. 746/1970 «Ίδρυση του Πανεπιστημίου Ιωαννίνων» (Α΄ 267).
2. Την υπό στοιχεία  131955/Ζ1/03.08.2020 (ΥΟΔΔ 465)
διαπιστωτική πράξη εκλογής Πρύτανη και τριών (3) Αντιπρυτάνεων του Πανεπιστημίου Ιωαννίνων του Υπουργού
Παιδείας, Έρευνας και Θρησκευμάτων.
3. Τα άρθρα 1, 2, 3 και 18 του ν. 4559/2018 «Πανεπιστήμιο Ιωαννίνων, Ιόνιο Πανεπιστήμιο, και άλλες διατάξεις»
(Α΄ 142), Ίδρυσης του Τμήματος Γεωπονίας, της Σχολής
Γεωπονίας, του Πανεπιστημίου Ιωαννίνων.
4. Την υπό στοιχεία ΔΙΠΑΑΔ/Φ.ΕΓΚΡ./104/13657/
16.7.2020 εγκριτική απόφαση της Επιτροπής της Πράξης
Υπουργικού Συμβουλίου 33/2006 του Υπουργείου Εσωτερικών, σύμφωνα με την οποία διατίθενται στο Υπουρ-
γείο Παιδείας και Θρησκευμάτων για το Πανεπιστήμιο
Ιωαννίνων δύο θέσεις μονίμων υπαλλήλων, κατηγορίας
εκπαίδευσης ΠΕ, στον κλάδο - ειδικότητα «Ειδικό Εργαστηριακό ή Διδακτικό ή Ειδικό Τεχνικό Προσωπικό
Πανεπιστημίων και ΤΕΙ».
5. Την υπ’ αρ. 1093/16.09.2020 απόφαση της Συγκλήτου του Πανεπιστημίου Ιωαννίνων για κατανομή στο
Τμήμα Γεωπονίας μίας (1) θέσης μονίμων υπαλλήλων,
κατηγορίας εκπαίδευσης ΠΕ, στον κλάδο-ειδικότητα «Ειδικό Εργαστηριακό ή Διδακτικό ή Ειδικό Τεχνικό Προσω-
πικό Πανεπιστημίων και ΤΕΙ».
6. Την εισήγηση της Συνέλευσης του Τμήματος Γεωπονίας (συνεδρία: 42η/θέμα 1ο/18.11.2020) «Προκήρυξη
μίας (1) θέσης ΕΔΙΠ του τμήματος Γεωπονίας».
7. Την υπ’ αρ. 20378 κανονιστική απόφαση (Β΄ 2664)
με θέμα «Προσωρινή ρύθμιση των όρων και προϋποθέσεων προκήρυξης θέσεων, της διαδικασίας επιλογής και
περιοδικής αξιολόγησης των κατηγοριών του Ειδικού
Εκπαιδευτικού Προσωπικού(Ε.Ε.Π.), του Εργαστηριακού
Διδακτικού Προσωπικού (Ε.ΔΙ.Π.) και του Ειδικού Τεχνικού Εργαστηριακού Προσωπικού (Ε.Τ.Ε.Π.) του Πανεπι-
στημίου Ιωαννίνων».
8. Το άρθρο 2 του ν. 3861/2010 «Ενίσχυση της διαφάνειας με την υποχρεωτική ανάρτηση και άλλες διατάξεις»
(Α΄ 112).
9. Τα άρθρα 29, 79, 80 και 81 του ν. 4009/2011 (Α΄ 195).
10. Την παρ. 3 του άρθρου 68 του ν. 4235/2014 (Α΄ 32).
11. Το άρθρο 7 του ν. 4210/2013 (Α΄ 254).
12. Την παρ. 4 του άρθρου 28 του ν. 4305/2014 (Α΄ 237).
13. Το άρθρο 27 του ν. 4386/2016 (Α΄ 83) καθώς και
της υπό στοιχεία 126603/ Ζ2/29-7- 2016 εφαρμοστικής
εγκυκλίου (ΑΔΑ: Ω73Λ4653ΠΣ-Ψ6Θ).
14. Τα άρθρα 15, 21 και 84 του ν. 4485/2017 (Α΄ 114).
15. Το π.δ. 134/1999 (Α΄ 132).
16. Το π.δ. 147/2009 (Α΄ 189).
17. Το π.δ 118/2002 (Α΄ 99), αποφάσισε:
Την ανοικτή προκήρυξη για την πλήρωση μίας (1) θέσης μέλους Εργαστηριακού Διδακτικού Προσωπικού
(Ε.ΔΙ.Π.), ως εξής:
Μία (1) θέση Εργαστηριακού Διδακτικού Προσωπικού
(Ε.ΔΙ.Π.), κατηγορίας ΠΕ, με εισαγωγική βαθμίδα Δ’ και
γνωστικό αντικείμενο «Μοριακή Βιολογία – Εφαρμογές
της στη Γεωπονική Επιστήμη» του τμήματος Γεωπονίας
της Σχολής Γεωπονίας του Πανεπιστημίου Ιωαννίνων,
προκειμένου να επιτελεί εργαστηριακό εφαρμοσμένο διδακτικό έργο, το οποίο συνίσταται κατά κύριο λόγο στη
διεξαγωγή εργαστηριακών, καθώς επίσης και πρακτικών
ασκήσεων στα πεδία της Εφαρμοσμένης Μοριακής Βιολογίας και Γενετικής στη Γεωπονική Επιστήμη (Φυτική και
Ζωική Παραγωγή), για την κάλυψη διδακτικών αναγκών
του προπτυχιακού προγράμματος σπουδών του Τμήματος Γεωπονίας του Πανεπιστημίου Ιωαννίνων.
Απαραίτητα προσόντα για την πλήρωση της παραπάνω θέσης είναι:
1. Πτυχίο Α.Ε.Ι σχετικό με το γνωστικό αντικείμενο της
θέσης.
2. Συναφής Μεταπτυχιακός τίτλος σπουδών με το γνωστικό αντικείμενο της θέσης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2021
ΤΕΥΧΟΣ  ΤΡΙΤΟ
Αρ. Φύλλου 962
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 962/22.04.2021
Καλούνται οι ενδιαφερόμενοι να καταθέσουν (ηλεκτρονικά) στη Γραμματεία του Τμήματος Γεωπονίας, της
Σχολής Γεωπονίας, του Πανεπιστημίου Ιωαννίνων και
μέσα σε αποκλειστική προθεσμία τριάντα (30) ημερών
από την ημέρα της τελευταίας δημοσίευσής της στον
ημερήσιο τύπο της προκήρυξης αυτής, αίτηση υποψηφιότητας με όλα τα αναγκαία δικαιολογητικά:
1. Αίτηση υποψηφιότητας.
2. Αντίγραφο δελτίου αστυνομικής ταυτότητας ή διαβατηρίου.
3. Βεβαίωση στρατιωτικής θητείας ή υπεύθυνη δήλωση του ν. 1599/1986 ότι δεσμεύονται ότι θα έχουν
εκπληρώσει τις στρατιωτικές τους υποχρεώσεις ή θα
έχουν απαλλαγεί νόμιμα από αυτές πριν την έκδοση της
πρυτανικής πράξης διορισμού τους. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
4. Αντίγραφο των πτυχίων και των λοιπών τίτλων σπουδών.
5. Σε περίπτωση έκδοσης των πτυχίων και των λοιπών
τίτλων σπουδών από Α.Ε.Ι. του εξωτερικού, πρέπει να
υποβάλλονται και οι σχετικές βεβαιώσεις ισοτιμίας από
το Δ.Ο.Α.Τ.Α.Π. (ή ΔΙ.ΚΑ.Τ.Σ.Α.), ή αντίγραφο της αίτησης
για αναγνώριση της ισοτιμίας, με υποχρέωση προσκόμισης της βεβαίωσης της ισοτιμίας το αργότερο κατά τον
χρόνο της κρίσης.
6. Πλήρες βιογραφικό σημείωμα και υπόμνημα για τα
τυχόν υποβαλλόμενα προς κρίση έργα.
7. Αντίγραφα της διπλωματικής εργασίας, της διδακτορικής διατριβής, επιστημονικού και συγγραφικού έργου
ή δημοσιεύσεων.
8. Βεβαιώσεις προϋπηρεσίας.
9. Κάθε πρόσθετο στοιχείο αποδεικτικό της εμπειρίας τους.
Συμπλήρωση των δικαιολογητικών της προκήρυξης
μετά την κατάθεση και πρωτοκόλληση των αιτήσεων
υποψηφιότητας, επιτρέπεται μόνο αν πρόκειται για διασαφηνιστηκά στοιχεία που ζητήθηκαν συμπληρωματικά
από την οικεία εισηγητική επιτροπή και αφορούν σε δικαιολογητικά που κατατέθηκαν εμπρόθεσμα.
Τα ξενόγλωσσα δικαιολογητικά πρέπει να συνοδεύονται από νόμιμες μεταφράσεις.
Επιπλέον απαιτούνται:
- Γνωματεύσεις (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων, προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τον υποψήφιο που θα εκλεγεί
στην υπό πλήρωση θέση πριν την έκδοση της πρυτανικής πράξης διορισμού του.
- Πιστοποιητικό γέννησης, το οποίο θα αναζητηθεί
αυτεπαγγέλτως από την υπηρεσία που θα προβεί στην
έκδοση της πρυτανικής πράξης διορισμού. Προκειμένου
για πολίτες κρατών – μελών της Ευρωπαϊκής Ένωσης,
υποβάλλεται πιστοποιητικό της αρμόδιας αρχής του
κράτους την ιθαγένεια του οποίου έχει ο υποψήφιος.
- Αντίγραφο ποινικού μητρώου δικαστικής χρήσης
και πιστοποιητικό στρατολογικής κατάστασης τύπου
Α’, τα οποία θα αναζητηθούν αυτεπαγγέλτως από την
υπηρεσία που θα προβεί στην έκδοση της πρυτανικής
πράξης διορισμού.
- Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
- Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η σχετική δαπάνη θα βαρύνει τις πιστώσεις των ΑΛΕ
του ενιαίου φορέα 1019-905-0000000 του τακτικού
προϋπολογισμού του Υπουργείου Παιδείας και Θρησκευμάτων.
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ιωάννινα, 22 Φεβρουαρίου 2021
Ο Πρύτανης
ΤΡΙΑΝΤΑΦΥΛΛΟΣ ΑΛΜΠΑΝΗΣ

[Source: 20210300962.pdf | Tokens: 6877]